تورکیه-‌ده سون 24 ساعات عرضینده داها 18 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-‌نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 5 مین 891 نفره چاتیب.
اونون سؤزلرینه گؤره، اؤلکه‌ده 1212 یئنی یولوخما حالی قئیده آلینیب، یولوخان‌لارین عمومی سایی 244 مین 392 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی 227 مین 089 نفر تشکیل ائدیر.
